《蝶恋花 寒夕与徐姬莲卿闲坐》
清代·屈秉筠

纸阁梅花寒不冻。身坐花前，香在心头动。碎却炉熏无可用。

几枝艳雪春人拥。

语笑移时杯茗共。烛外霜钟，又把昏黄送。今夜馀情应入梦。

天高月瘦诗魂纵。

作者简介：屈秉筠，字宛仙，常熟人，同邑秀才赵同珏室。夫妇工诗，钱唐袁枚、昭文，吴蔚光比之“鸥波眷属”，宛仙复工画，尤善白描，著有《蕴玉楼诗集》四卷。